OpenLLM-France/wikimedia huggingface dataset:
# Del amor y otras soledades

Del amor y otras soledades és una pel·lícula dramàtica espanyola de 1969 dirigida per Basilio Martín Patino i protagonitzada Lucia Bosé, Carlos Estrada i María Massip. Era la segona pel·lícula del director després de Nueve cartas a Berta i va ser mal acollida per la crítica.

## Repartiment

La pel·lícula mostra la crisi matrimonial entre María, una dona de l'alta burgesia que ho ha tingut tot a la vida, i Alejandro, un home d'extracció humil que ha escalat socialment arribant a economista, professor d'universitat i executiu de gran empresa. Ella és farta de no disfrutar la vida, supeditada al seu marit, i ell es troba en una edat crítica fent balanç del passat.

## Repartiment

* Lucia Bosé - María
* Carlos Estrada - Alejandro Lenador
* María Massip - Amalia
* Maria Aurèlia Capmany - Psicòloga
* Alfredo Mañas - Andrés
* Joaquim Jordà
* Carmelo A. Bernaola - Fernando
* Matilde Muñoz Sampedro - Mare de María
* Rafael Bardem - Pare de María
* Paloma Cela - Inmaculada
* Julia Peña
* Mario Pardo - Santi – estudiant d'econòmiques
* Manolo Otero - Nacho
* Iván Tubau
* Carmen Martínez Sierra - Muller de don Julio
* Juan José Otegui - Electricista
* Alfredo Santacruz - De la fàbrica d'electrodomèstics
* Marisol – Ella mateixa

## Referències

* ↑ Bentley p.413
* ↑ Basilio Martín Patino o el castillo de la pureza, per Milagros López Morales

## Bibliografia

* Bentley, Bernard. A Companion to Spanish Cinema. Boydell & Brewer 2008.
# Ame Soler

Amèlia Soler i Escrivà, més coneguda com a Ame Soler (Almussafes, 1994) és una artista, il·lustradora i professora valenciana. Gràcies al seu compte Instagram Tres Voltes Rebel que té més de 100.000 seguidors, la dibuixant, que es va instal·lar a Barcelona després d'acabar els estudis, ha sabut expressar i denunciar amb molt de ressò social diversos comportaments sexistes o discriminatoris com ara la grassofòbia.
Tornada al País Valencià participa, d'ençà del 2023, juntament a Àrtur Martínez, cantant del grup La Fúmiga, al programa per a joves El piset del canal valencià À Punt, el qual va començar al febrer del mateix any amb l'objectiu de debatre temes d'actualitat en català i d'incentivar l'ús de la llengua entre el jovent.
És també autora i il·lustradora de dos llibres: Som les netes de les bruixes que no vau poder cremar, publicat el 2019, i més tard Hem vingut per escriure la nostra història que va aparèixer l'any següent.

## Obres

* Som les netes de les bruixes que no vau poder cremar (2019)
* Hem vingut per escriure la nostra història (2020)

## Referències

* ↑ «Tres Voltes Rebel: les il·lustracions feministes que envaeixen les xarxes socials». À Punt, 30-11-2021. [Consulta: 1r abril 2023].
* ↑ «'Aporto una gota al tsunami del feminisme'». Diari de Barcelona, 09-05-2020. [Consulta: 1r abril 2023].
* ↑ «Ame Soler (Tres Voltes Rebel): “Reduir les dones a la vulva deixa fora molta gent”». Vilaweb. [Consulta: 1r abril 2023].
* ↑ «Ame Soler: «Les xarxes socials són una galeria d’art pública»». Saó, 2018. [Consulta: 1r abril 2023].
# Baby motor

L'Alfaro Baby motor va ser una de les primeres realitzacions que va dur a terme Heraclio Alfaro Fournier en la seva recerca de reduir el pes dels motors d'aviació.

## Història

Sobre l'any 1930 i mentre cercava la manera de reduir el pes per CV dels motors d'aviació, l'enginyer Alfaro, en la seva empresa Aircraft Engine & Developement Co. Inc. (Companyia de Motors d'Aviació i Desenvolupament), va dissenyar aquest motor, que representava un gran avenç, ja que presentava una relació pes-potència molt elevada.
Malauradament, hi ha poca documentació que faci referència a aquest motor.

## Vegeu també

* Heraclio Alfaro Fournier
* Llista de motors d'aviació fabricats a Espanya

## Referències

* ↑ El Motor de Aviación de la A a la Z, Ricardo Miguel Vidal, pag 13, Barcelona 2010, ISBN 978-84-612-7903-6
# Zemfira (cràter)

Zemfira és un cràter d'impacte en el planeta Venus de 11,4 km de diàmetre. Porta el nom d'un antropònim caló, i el seu nom va ser aprovat per la Unió Astronòmica Internacional el 1997.

## Referències

* ↑ «Zemfira». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Melamina

La melamina és un compost orgànic amb la fórmula química C₃H₆N₆. És lleugerament soluble en aigua. De forma natural forma un sòlid blanc. La principal de les aplicacions d'aquest material és la fabricació de fulloles sintètiques, molt primes i generalment imitant la fusta, usades en la fabricació de mobles.
Igual que la cianamida, conté un 67% de nitrogen en massa, i els seus derivats tenen propietats ignífugues a causa de l'alliberament de gas nitrogenat quan es crema o carbonitza. La melamina es pot combinar amb formaldehid i altres agents per produir resines de melamina. Aquestes resines són plàstics termoestables duradors que s'utilitzen en laminats decoratius d'alta pressió com ara formica, vaixella de melamina, terres laminats i pissarres blanques. L'escuma de melamina s'utilitza com a aïllant, material d'insonorització i en productes de neteja basats en polímers, com goma d'esborrar.

## Referències

* ↑ PubChem. «Melamine» (en anglès). pubchem.ncbi.nlm.nih.gov. [Consulta: 25 juny 2022].
* ↑ «melamina». Gran Enciclopèdia Catalana. [Consulta: 25 juny 2022].
* ↑ Bauer, David R. «Melamine/formaldehyde crosslinkers: characterization, network formation and crosslink degradation» (en anglès). Progress in Organic Coatings, 14, 3, 31-12-1986, pàg. 193–218. DOI: 10.1016/0033-0655(86)80001-2. ISSN: 0300-9440.
* ↑ «IUPAC - thermosetting polymer (TT07168)». The International Union of Pure and Applied Chemistry (IUPAC). DOI: 10.1351/goldbook.tt07168. [Consulta: 25 juny 2022].
* ↑ Wypych, George. Handbook of Foaming and Blowing Agents (en anglès). Elsevier, 2022-03-12, p. 149. ISBN 978-1-77467-001-9.
# Quentin Lafargue

Quentin Lafargue (Maseras, 17 de novembre de 1990) és un ciclista francès especialista en pista. Ha obtingut nombrosos campionats, tant mundials com d'Europa, en categoria júnior i sub-23.

## Palmarès

* 2007
** Campió d'Europa júnior en Velocitat per equips (amb Charlie Conord i Thierry Jollet)
* 2008
** Campió del món júnior en Velocitat
** Campió del món júnior en Quilòmetre Contrarellotge
** Campió del món júnior en Velocitat per equips (amb Charlie Conord i Thierry Jollet)
** Campió d'Europa júnior en Velocitat
** Campió d'Europa júnior en Quilòmetre Contrarellotge
** Campió d'Europa júnior en Velocitat per equips (amb Charlie Conord i Thierry Jollet)
* 2010
** Campió d'Europa sub-23 en Quilòmetre Contrarellotge
** Campió de França en Quilòmetre Contrarellotge
* 2011
** Campió d'Europa sub-23 en Quilòmetre Contrarellotge
** Campió de França en Quilòmetre Contrarellotge
** Campió de França en Keirin
* 2012
** Campió d'Europa sub-23 en Quilòmetre Contrarellotge
** Campió de França en Keirin
* 2013
** Campió de França en Keirin
* 2014
** Campió de França en Velocitat
* 2015
** Campió de França en Velocitat
* 2016
** Campió d'Europa en Quilòmetre
** Campió de França en Velocitat
** Campió de França en Quilòmetre Contrarellotge
* 2017
** Campió d'Europa de Velocitat per equips (amb Benjamin Edelin i Sébastien Vigier)

### Resultats a la Copa del Món

* 2014-2015
** 1r a Cali, en Velocitat per equips

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# 1196
## Esdeveniments

Països Catalans
* Gent enviada per Arnau de Castellbò i pel comte de Foix saquegen la Seu d'Urgell i la seva santa catedral
Resta del món

## Naixements

Països Catalans
Resta del món

## Necrològiques

Països Catalans
* 25 d'abril, Perpinyà (el Rosselló) - Alfons I el Cast o el Trobador, primer rei de la Corona d'Aragó (n. 1154)
Resta del món

## Referències

* ↑ «Cronologia de fets històrics». xtec.cat. [Consulta: 13 novembre 2018].
* ↑ «Alfons I de Catalunya | enciclopèdia.cat». [Consulta: 24 abril 2020].
# Ratpenat d'esquena nua gros

El ratpenat d'esquena nua gros (Dobsonia moluccensis) és una espècie de ratpenat que es troba a Austràlia, Indonèsia i Papua Nova Guinea.

## Referències

* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.

## Enllaços externs

* Fordham et al. (2006). Dobsonia moluccensis. Llista Vermella de la UICN, Unió Internacional per a la Conservació de la Natura, 2006. Consultat el 25-12-2007 (en anglès).
* Distribució mundial d'aquesta espècie. (anglès)
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Ratpenat d'esquena nua de les Cèlebes

El ratpenat d'esquena nua de les Cèlebes (Dobsonia exoleta) és una espècie de ratpenat endèmica d'Indonèsia.

## Referències

* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.

## Enllaços externs

* Fordham et al. (2006). Dobsonia exoleta. Llista Vermella de la UICN, Unió Internacional per a la Conservació de la Natura, 2006. Consultat el 25-12-2007 (en anglès).
* Distribució mundial d'aquesta espècie. (anglès)
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Reinier Honig

Reinier Honig (Heemskerk, Holanda Septentrional, 28 d'octubre de 1983) és un ciclista neerlandès professional des del 2002 i actualment a l'equip Team Vorarlberg. Combina la carretera amb la pista.

## Palmarès en ruta

* 2000
** Campió dels Països Baixos júnior en ruta
* 2001
** Campió dels Països Baixos júnior en ruta
* 2003
** 1r al Gran Premi Criquielion (Beyne-Heusay)
** Vencedor d'una etapa al Tour de Gironda
* 2007
** 1r a la Dorpenomloop Rucphen
* 2008
** 1r al Circuit de Getxo
* 2018
** Vencedor d'una etapa a la Volta a Lleida
* 2019
** Vencedor d'una etapa a la Volta a Costa Rica

## Palmarès en pista

* 2005
** Campió dels Països Baixos en mig fons
* 2006
** Campió dels Països Baixos en mig fons
* 2007
** Campió dels Països Baixos en mig fons
* 2008
** Campió dels Països Baixos en mig fons
* 2017
** Campió dels Països Baixos en mig fons

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Reinier van de Kerkhof

Reinier van de Kerkhof, més conegut com a René van de Kerkhof, (Helmond, Brabant del Nord, 16 de setembre, 1951) és un futbolista neerlandès ja retirat.
René, juntament amb el seu germà bessó Willy, formà part de la selecció de futbol dels Països Baixos que impressionà a les copes del Món de 1974 i 1978, on s'assoliren dues segones posicions. En total va jugar 47 partits amb la selecció on marcà cinc gols.
A nivell de clubs defensà principalment els colors dels clubs FC Twente i PSV Eindhoven, tot i que els darrers anys de la seva carrera jugà a clubs tan diversos com l'Apollon Atenes, Seiko Hong Kong, Helmond Sport o FC Eindhoven.
Fou nomenat per Pelé com un dels 100 futbolistes vius més importants el març del 2004.
Reinier van de Kerkhof amb la selecció neerlandesa - Caixes de navegació :
Selecció de futbol dels Països Baixos – Copa del Món de Futbol de 1974
1 Geels •
2 Haan •
3 van Hanegem •
4 van Ierssel •
5 Israël •
6 Jansen •
7 de Jong •
8 Jongbloed •
9 Keizer •
10 R. van de Kerkhof •
11 W. van de Kerkhof •
12 Krol •
13 Neeskens •
14 Cruijff (c) •
15 Rensenbrink •
16 Rep •
17 Rijsbergen •
18 Schrijvers •
19 Strik •
20 Suurbier •
21 Treijtel •
22 Vos •
Entrenador: Michels
Selecció de futbol dels Països Baixos – Copa del Món de futbol 1978
1 Schrijvers •
2 Poortvliet •
3 Schoenaker •
4 Van Kraay •
5 Krol •
6 Jansen •
7 Wildschut •
8 Jongbloed •
9 Haan •
10 R. Van de Kerkhof •
11 W. Van de Kerkhof •
12 Rensenbrink •
13 Neeskens •
14 Boskamp •
15 Hovenkamp •
16 Rep •
17 Rijsbergen •
18 Nanninga •
19 Doesburg •
20 Suurbier •
21 Lubse •
22 Brandts •
Seleccionador: Happel :
# Random House Tower

La Random House Tower és un gratacel de 52 pisos de 208 metres d'altitud, situat a Manhattan (Nova York). S'hi troben la seu social de Random House i un luxós complex de pisos anomenat Imperial Park.
# Random Lake

Random Lake és una població dels Estats Units a l'estat de Wisconsin. Segons el cens del 2000 tenia 1.551 habitants.

## Demografia

Segons el cens del 2000, Random Lake tenia 1.551 habitants, 613 habitatges, i 424 famílies. La densitat de població era de 471,5 habitants per km².
Dels 613 habitatges en un 34,1% hi vivien nens de menys de 18 anys, en un 55,8% hi vivien parelles casades, en un 9% dones solteres, i en un 30,8% no eren unitats familiars. En el 25,6% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,02.
Per edats la població es repartia de la següent manera: un 27% tenia menys de 18 anys, un 7,9% entre 18 i 24, un 31,9% entre 25 i 44, un 20,4% de 45 a 60 i un 12,8% 65 anys o més.
L'edat mediana era de 37 anys. Per cada 100 dones de 18 o més anys hi havia 101,6 homes.
La renda mediana per habitatge era de 45.938 $ i la renda mediana per família de 51.979 $. Els homes tenien una renda mediana de 37.813 $ mentre que les dones 23.510 $. La renda per capita de la població era de 21.892 $. Aproximadament el 3,7% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Random Lake» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Random Lake». American Fact Finder. Oficina del Cens dels Estats Units, 12-01-2010.
# Registeel

Registeel és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak.

## Referències

* ↑ «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Registeel a la Bulbapedia
Espècies de Pokémon :
# Abd-ar-Razzaq al-Qaixaní

Abd-ar-Razzaq Kamal-ad-Din ibn Abi-l-Ghanàïm al-Qaixaní (o Kaixaní o al-Qaixí o al-Kasaní), més conegut senzillament com a Abd-ar-Razzaq al-Qaixaní (mort en 1329), fou un autor sufí persa.
Va escriure un gran nombre d'obres algunes de les quals foren publicades, destacant:
* Latàïf al-ilam.
* Istilahat as-sufiyya.
* Tawilat al-Quran.
* Rissala fi-l-qadà wa-l-qadar.

## Referències

* Lory, Pierre. «ʿAbd al-Razzāq al-Kāshānī». Encyclopaedia of Islam, THREE. Editada per: Kate Fleet, Gudrun Krämer, Denis Matringe, John Nawas, Everett Rowson. Brill Online, 2016. 29 de maig de 2016
* Índex d'obres
# 62 del Serpent

62 del Serpent (62 Serpentis) és una estrella de la constel·lació de l'Àguila. Té una magnitud aparent de 5,58.
Malgrat el seu nom, 62 Serpentis està situada dins els límits de la constel·lació de l'Àguila.

## Referències

* 1 2 «High-resolution spectroscopic survey of 671 GK giants. I - Stellar atmosphere parameters and abundances» (en anglès). The Astrophysical Journal Supplement Series, 01-12-1990, pàg. 1075–1128. DOI: 10.1086/191527.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 3 David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.

## Bibliografia

* James B. Kaler, The Ever-Changing Sky: A Guide to the Celestial Sphere, Plana 119 (novembre 2007)
# 62a Brigada Mixta (Exèrcit Popular de la República)

La 62a Brigada Mixta va ser una unitat de l'Exèrcit Popular de la República creada durant la Guerra Civil Espanyola. Al llarg de la contesa va arribar a operar en els fronts d'Extremadura, Aragó i Catalunya.

## Historial

La unitat va ser creada el desembre de 1936 a partir de la militarització de les milícies que operaven en el front de Càceres, rebent la denominació de 62a Brigada Mixta. El comandament de la unitat va recaure en el tinent coronel Antonio Bertomeu Bisquert, amb Emilio Pascual Martín com a comissari polític. Una vegada finalitzat el període d'instrucció el comandament va passar al major de milícies Orencio Labrador Maza. Va passar a quedar enquadrada en l'Agrupació «Tajo-Extremadura».
L'abril del 1937 la 62a BM va intervenir en un fallit atac sobre Oropesa, sense tornar a prendre part en altres operacions militars de rellevància. Amb posterioritat passaria a quedar agregada a la 36a Divisió. També va estar assignada breument a la 29a Divisió. Al març de 1938 va ser enviada al front d'Aragó, com a reforç davant l'ofensiva franquista que s'havia desencadenat en aquest front. Va quedar agregada a l'acabada de crear divisió «Extremadura», si bé una vegada va arribar al sector de Casp-Chiprana va haver de retirar-se al costat de la resta d'unitats republicanes. Després de travessar el riu Ebre per Tortosa, el 4 d'abril, es va dirigir al sector de Tremp, arribant a combatre a Barbastre per tornar després a retirar-se a Tremp. Posteriorment quedaria agregada a la 31a Divisió del X Cos d'Exèrcit. Un dels batallons de la brigada va arribar a prendre part en la batalla de l'Ebre.
No es té constància de la seva actuació durant la campanya de Catalunya.

## Comandaments
### Comandants

* Tinent coronel Antonio Bertomeu Bisquert;
* Major de milícies Orencio Labrador Maza;
* Major de milícies Agustín Barrios Corredera;
* Major de milícies Enrique García Victorero;

### Comissaris

* Emilio Pascual Martín;

## Referències

* ↑ Alia Miranda i et al., 2008, p. 1275.
* 1 2 3 Engel, 1999, p. 64.
* ↑ Martínez Bande, 1981, p. 25.
* ↑ Martínez Bande, 1981, p. 85.
* ↑ Moreno Gómez, 1985, p. 616.
* ↑ Téllez, 1996, p. 99.
* ↑ Romero, 1976, p. 175.

## Bibliografia

* Alía Miranda, Francisco; del Valle Calzado, Ángel Ramón; Morales Encinas, Olga M. La guerra civil en Castilla-La Mancha, 70 años después. Cuenca: Servicio de Publicaciones de la Universidad de Castilla-La Mancha, 2008.
* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. ISBN 84-922644-7-0.
* Martínez Bande, José Manuel. La batalla de Pozoblanco y el cierre de la bolsa de Mérida. Madrid: Editorial San Martín, 1981.
* Moreno Gómez, Francisco. La Guerra civil en Córdoba (1936-1939). Córdoba: Alpuerto, 1985.
* Romero, Luis. El Final de la guerra. Barcelona: Ed. Ariel, 1976.
* Téllez, Antoni. La Red de Evasión del Grupo Ponzán. Anarquistas en la guerra secreta contra el franquismo y el nazismo (1936-1944). Barcelona: Editorial Virus, 1996.
# Reimut Reiche

Reimut Reiche (Esslingen am Neckar, 20 de juny de 1941) és un sociòleg, psicoanalista i sexòleg alemany.

## Biografia

Reiche va ser membre de la Sozialistischen Deutschen Studentenbundes i en va ser elegit president el 1966. Va formar part del grup Revolutionärer Kampf, juntament amb Joschka Fischer, Daniel Cohn-Bendit, Matthias Beltz i Johnny Klinke.
Després d'estudiar sociologia a Berlín i Frankfurt del Main, Reiche es va doctorar el 1973 (juntament amb Martin Dannecker) amb la tesi Der gewöhnliche Homosexuelle. Va ser ajudant de recerca a l'Institut de Ciències Sexuals de la Universitat de Frankfurt, encapçalat per Volkmar Sigusch. El 1991, Reiche va obtenir la seva qualificació postdoctoral (Privatdozent) sobre la qüestió de la Geschlechterspannung.
Reiche va treballar de 1973 a 1980 a l'Institut Sigmund Freud de Frankfurt on es va convertir en psicoanalista i, des de llavors, treballa de manera freelance. És analista de formació a l'Associació Psicoanalítica Alemanya des de 1991.

## Obra publicada

* Sexualität und Klassenkampf: Zur Abwehr repressiver Entsublimierung. Verlage Neue Kritik, Frankfurt am Main, 1968. Fischer-TB, Frankfurt am Main 1976, ISBN 3-436-01365-X.
* gemeinsam mit Martin Dannecker: Der gewöhnliche Homosexuelle. Eine soziologische Untersuchung über männliche Homosexuelle in der BRD. Fischer-TB, Frankfurt am Main 1974, ISBN 3-10-014801-0.
* Sexuelle Revolution: Erinnerung an einen Mythos. In: Lothar Baier u. a. (Hrsg.): Die Früchte der Revolte. Über die Veränderung der politischen Kultur durch die Studentenbewegung. Wagenbach, Berlin, 1988, ISBN 3-8031-2162-0, S. 45–71.
* Geschlechterspannung – Eine psychoanalytische Untersuchung. Fischer-TB, Frankfurt a. M. 1990, ISBN 3-596-10329-0. Neuausgabe: Psychosozial-Verlag, Gießen, 2000, ISBN 3-89806-006-3.
* als Herausgeber gemeinsam mit Martin Dannecker: Sexualität und Gesellschaft. Festschrift für Volkmar Sigusch. Campus, Frankfurt a. M. 2000, ISBN 3-593-36617-7.
* Mutterseelenallein – Kunst, Form und Psychoanalyse, 2 Bände. Stroemfeld, Frankfurt am Main 2001, ISBN 978-3-86109-192-9.
* Triebschicksal der Gesellschaft. Über den Strukturwandel der Psyche. Campus, Frankfurt am Main 2004, ISBN 978-3-593-37496-3.
* Psychoanalytische Therapie sexueller Perversionen. In: Volkmar Sigusch (Hrsg.): Sexuelle Störungen und ihre Behandlung. Thieme, Stuttgart / New York, 4. Auflage 2007, ISBN 978-3-13-103944-6, S. 439–464
* Ein Hybrid-Nazi in Analyse. In: Jahrbuch der Psychoanalyse, Jg. 60, Verlag Frommann-Holzboog, Stuttgart 2010, ISSN 0075-2363.

## Referències

* ↑ Zwingmann, Klaus. Zur Soziologie des Richters in der Bundesrepublik Deutschland. Berlin, Boston: De Gruyter, 1966-01-31. ISBN 978-3-11-166606-8.
# 537

El 537 (DXXXVII) fou un any comú començat en dijous del calendari julià.

## Esdeveniments

* Vigili I és elegit papa.
* Inauguració de la basílica de Santa Sofia a Constantinoble.

## Referències

* ↑ «Santa Sofia». Gran Enciclopèdia Catalana. Grup Enciclopèdia Catalana. [Consulta: 16 febrer 2022].
# Ramon Alquer

Ramon Alquer (Castelló d'Empúries, Alt Empordà, segle xiii - ?, segle XIV) va ser un cavaller de la Companyia Catalana d'Orient, originari de la comarca del Llobregat. Fou un dels integrants del seguici de Roger de Flor, quan aquest es dirigí a Adrianòpolis a finals de març de 1305. Quan Roger de Flor hi fou assassinat, el 4 d'abril de 1305, dels mil tres-cents catalans que hi moriren, ell, Bernat de Roudor i Ramon de Tous foren els tres únics supervivents. Refugiats en un campanar, es defensaren tan heroicament que es guanyaren el respecte dels romans d'Orient i Miquel IX Paleòleg els perdonà la vida.

## Referències

* ↑ «Ramon Alquer». Gran Enciclopèdia Catalana. Barcelona: Grup Enciclopèdia Catalana.